Kasala
Kasala (arab. كسلا = Kassalā) – miestas rytų Sudane, šalia Eritrėjos sienos, Gašo upės slėnyje. Vilajeto centras. Pro miestą eina Chartumo-Asmaros plentas, yra geležinkeliai į Obeidą, Port Sudaną. Žemės ūkio regiono prekybinis centras (medvilnė, odos, gumiarabikas, vaisiai, džiovinti svogūnai). Veikia universitetas. Yra Khatmiyya Hasan mauzoliejus, aplink miestą iškilusios vaizdingos kalvos (Takos kalnai).